Diari Oficial de la Generalitat Valenciana


Sumari del DOGV 9547, del 06-03-2023 (2023/2276)

Extracte de la Resolució del Vicerectorat de 20 de gener de 2023, de formació permanent, transformació docent i ocupació de la Universitat de València, per la qual es convoquen 40 ajudes econòmiques de 500 euros cadascuna, per a realitzar el Programa formatiu «Uvemprén pràctiques, ciutat de València» en el marc del conveni entre la Universitat de València i l'Ajuntament de València, a través de la Regidoria de Joventut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9547

Data del DOGV
:   06-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2276


Data del document
:   20-01-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució del Vicerectorat de 20 de gener de 2023, de formació permanent, transformació docent i ocupació de la Universitat de València, per la qual es convoquen 40 ajudes econòmiques de 500 euros cadascuna, per a realitzar el Programa formatiu «Uvemprén pràctiques, ciutat de València» en el marc del conveni entre la Universitat de València i l'Ajuntament de València, a través de la Regidoria de Joventut. [2023/2276]  
  
BDNS (identif.): 679051.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/679051).   
  
Primer. Persones beneficiàries  
Aquestes ajudes estan dirigides a persones empadronades a la ciutat de València, que estiguen cursant un màster oficial a centres propis de la Universitat de València en el curs 2022-2023, matriculades en l'assignatura de pràctiques externes, que hagen de desenvolupar-les en una empresa amb seu a la ciutat de València.  
  
Segon. Objecte  
Convocar 40 ajudes, per valor de 500 euros cadascuna, per a la realització d'un programa formatiu en emprenedoria o emprenedoria corporativa.  
La finalitat del programa és posar a l'abast de les persones sol·licitants la possibilitat d'aprendre metodologies innovadores, aplicar l'aprés en casos reals i mostrar el seu talent a les empreses en col·laborar estretament amb elles.  
  
Tercer. Bases reguladores  
La convocatòria està publicada en la URL: https://links.uv.es/uvempren/practiques\_valencia\_23.   
  
Quarta. Quantia  
Aquesta convocatòria finança 40 ajudes, de 500 euros cadascuna, per a la realització d'un programa formatiu en emprenedoria o emprenedoria corporativa.  
A la quantitat indicada, s'hi aplicaran les corresponents retencions que marca la legislació vigent.  
L'import de l'ajuda econòmica s'abonarà en compte bancari obert amb seu a Espanya a nom de la persona beneficiària a partir de la publicació de la resolució definitiva de concessió de les ajudes.  
L'incompliment de qualsevol de les obligacions de l'apartat 7 d'aquesta convocatòria suposa la pèrdua de l'ajuda i, si escau, la devolució de les quantitats percebudes.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acaba un mes després.  
  
València, 20 de gener de 2023.- La vicerrectora de Formació Permanent, Transformació Docent i Ocupació (p. d. de la rectora, DOGV 30.05.2022): Ángeles Solanes Corella.